kardosdrur/scandi-wiki huggingface dataset:
Jørgen Brøndlund Nielsen

Jørgen Brøndlund Nielsen (født 2. august 1939 i Aalborg) er en dansk politiker. Han var medlem af Folketinget for Venstre 1971-1979 og medlem af Europa-Parlamentet 1973-1977 og 1978-1989. Han var formand for Venstres Ungdom 1966-1968.

Nielsen er søn af førstelærer Kristian Nielsen. Han blev født i Aalborg i 1939. Han fik realeksamen i Løgstør i 1956 og blev student fra Viborg Katedralskole i 1959. Han studerede statskundskab på Aarhus Universitet og blev cand.scient.pol. i 1969. I studietiden underviste han, og han var adjunkt ved Viby Amtsgymnasium fra 1971 og seminarieadjunkt ved Ranum Seminarium 1971-1972.

Han var medlem af Venstres Ungdoms landsstyrelse 1960-68, heraf formand for internationalt udvalg 1962-64, næstformand for landsorganisationen 1964-66 og formand 1966-68. Han var også medlem af Venstres hovedbestyrelse 1964-68. Han var også aktiv i Foreningen Norden hvor han var formand for foreningen ungdomsrepræsentantskab 1965-68 og koordinerende nordisk ordfører 1967-68.

Nielsen var opstillet til Folketinget i hele Viborg Amtskreds fra 1966 og i Aarskredsen i Nordjyllands Amtskreds fra 1971. Han blev valgt første gang ved folketingsvalget 1971 og var medlem af Folketinget fra 21. september 1971 til 23. oktober 1979. Han var delegeret ved FN i 1972, og 1973 og i 1973 blev han af Folketinget valgt til Europa-Parlamentet.

Det første valg til Europa-Parlamentet var 19. december 1973 hvor han afløste Ove Guldberg som var blevet udenrigsminister. Han var medlem frem til 15. august 1977. Nielsen blev igen valgt af Folketinget 2. september 1978 som afløser for Niels Anker Kofoed som var blevet landbrugsminister. Nielsen fortsatte i Europa-Parlamentet da der blev indført direkte valg i 1979 og blev valgt ved valgene i 1979 og 1984.

Referencer 

Personer fra Aalborg
Folketingsmedlemmer i 1970'erne
Tidligere folketingsmedlemmer fra Venstre
Medlemmer af Europa-Parlamentet fra Danmark 1973-1979
Medlemmer af Europa-Parlamentet fra Danmark 1979-1984
Medlemmer af Europa-Parlamentet fra Danmark 1984-1989
Negreşti-Oaş

Negrești-Oaș (rumænsk udtale: [neˌreʃtʲ ˈo̯aʃ]; ) er en by i det nordvestlige Rumænien, i distriktet Satu Mare. Byen administrerer to landsbyer, Luna ( Lunaforrás ) og Tur (Túrvékonya). Navnet  negrești  kommer fra det rumænske ord "Negru", hvilket betyder "sort". Byen er hovedstaden i den etnografiske region Oaș-landet etnografisk region. 
Byen har  indbyggere.

Geografi
Negrești-Oaș ligger i den nordøstlige del af distriktet, på grænsen til Maramureș , nær grænsen til Ukraine. Den ligger i en afstand af 50 km øst for distriktssædet, Satu Mare, og omtrent samme afstand nord for Baia Mare og sydvest for Sighetu Marmației.

Byen gennemkøres af nationalvej DN19, som starter i Oradea, løber gennem Carei, Satu Mare og Negrești-Oaș, krydser derefter Østlige Karpater ved Huta-passet, og ender i Sighetu Marmației.

Gallery

Kilder og henvisninger

Byer i distriktet Satu Mare
Læså

Læså er en ca. 15-20 km lang å har sit udspring ved Bastemose i skovområdet Almindingen, og løber gennem sprækkedalen, Ekkodalen på Bornholm.

Læså-profilen
Det er et geologisk interessant område, hvor de  såkaldte geologiske profiler sjældent står så tydeligt som netop her, og kan iagttages langs en  afmærket sti, Læsåstien. I det geologiske materiale ses aftryk af de planter og smådyr, der er vidnesbyrd om de forskellige livsformer, som engang befolkede verdenshavet. Mellem Frostegård og Spidlegård kan man derfor konstatere, at det egentlige Læså-profil begynder med den godt 560 millioner år gamle nexøsandsten, der herefter afløses af yngre og yngre aflejringer frem til udløbet i Vester-Boderne, hvor det er de godt 200 millioner år gamle trias-aflejringer, der danner åens leje. Man kan følge de geologiske lag, som giver en fornemmelse af øens geologiske udvikling, og selv på en kort tur langs åen ses vidnesbyrd om  mange geologiske perioder i Jordens historie. Her er grus, sand, ler og kalk, der efter først at være aflejret i vand, senere er hærdet til faste sten af forskelligt udseende, de såkaldte sedimenter.

Landskabet
Den stort set uregulerede å udspringer  inde i Almindingen i den højtbeliggende mose, Bastemose. Den  ligger egentlig uden for åens naturlige opland, men via en gravet grøft er mosen i dag forbundet med åen. På vejen mod sit udløb får åen vand fra utallige kilder, moser og småsøer i den centrale del af Bornholm, men uden større tilløb, og afvander store dele af Almindingen. Ved åens udløb i Østersøen ligger det lille fiskerleje Boderne, som var Aakirkebys gamle havn.

Fredning

95 hektar langs åen er fredet på hele strækningen fra Skørrebro (ved den fredede Vallensgård Mose i Almindingen) til udløbet på Bornholms sydkyst. Fredningen skete i 1973 og 1977, blandt andet for at sætte en stopper for yderligere stenbrud. De geologiske dannelser er dermed fredet, hvilket indebærer, at der hverken må hugges eller hamres i lagene. Det er dog tilladt at tage nedfaldne og løse stykker i åen eller på bredderne med sig.

Kilder og henvisninger
 

Vandløb på Bornholm
Lasse Holm

Lasse Holm (født 21. april 1968, død 4. november 2021) var en dansk forfatter, tegneserieskaber og grafiker. Mest kendt er  Lasse Holm nok for sine historiske krimier, der alle var grundigt researchet og blev godt anmeldt.

Lasse Holm debuterede i 2004 med ungdomsromanen Pop! og udkom i 2007 med romanen Formateret. 

I 2014 lancerede han første bind, Romeren, i sin historiske trilogi, der alle tre udspiller sig i antikkens Rom. Den blev efterfulgt af Grækeren i 2015 og Republikaneren i 2016. 

På Politikens Forlag kastede han sig over en ny trilogi om vikinger. Det blev til Lodbrogsønnernes hævn i 2017, Lodbrogsønnernes ran i 2018 og Lodbrogsønnernes død i 2019.

I 2020 blev Lasse Holm diagnosticeret med cancer i skjoldbruskkirtlen, men fortsætter sit kunstneriske virke i forbindelse med Dagbog fra en døende, en række artikler og podcast-episoder, der handler om hans kræftforløb, forfatterskab og tanker om døden.

Samtidig færdiggjorde han en krimi, der foregår i København i 1830'erne. Romanen hed Før sidste akt og foregår i miljøet omkring Det Kgl. Teater i København. Den udkom i 2021.

I 2023 udgives Lasse Holms sidste krimi posthumt. Besættelse er skrevet færdig af forfatter Thomas Rydahl og redigeret af forlaget efter Lasse Holms ønske. Den foregår i dagene op til den tyske besættelse af Danmark i april 1940.

Kilder og henvisninger
 

Forfattere fra Danmark
Vulkaner i Aserbajdsjan

Dette er en liste over aktive og uddøde vulkaner i Aserbajdsjan.

Kilder 
 Siebert L, Simkin T (2002-). Volcanoes of the World: an Illustrated Catalog of Holocene Volcanoes and their Eruptions. Smithsonian Institution, Global Volcanism Program Digital Information Series, GVP-3, (http://www.volcano.si.edu). 

 
Geografiske lister relateret til Aserbajdsjan
Tăşnad

Tășnad (rumænsk udtale: [təʃˈnad]; ungarsk: Tasnád,  tysk: Trestenburg) er en by i distriktet Satu Mare , Crișana, Rumænien, med   indbyggere. Den administrerer fem landsbyer: Blaja (Tasnádbalázsháza), Cig ('Csög), Rațiu (Ráctanya), Sărăuad (Tasnádszarvad) og Valea Morii (Tasnádmalomszeg).

Omkring 2 km fra byens centrum ligger Tășnad geothermiske Spa, som er kendt i hele landet for sine varme kilder.

Historie
På det arkæologiske område Tășnad-Sere i Spa-området er der gjort fund fra de neolitiske Körös-, Pișcolt- og Baden-kulturer samt levn fra den sene jernalder og migrationsperioden (Chernyakhov-kultur). Siden 2012 har Ulrike Sommer fra Institute of archaeology London udført udgravninger af Körös-området sammen med Satu Mare Museum. Indtil 1876 var Tășnad en del af Közép-Szolnok amt, da det blev indlemmet i det nyoprettede Szilágy amt i Kongeriget Ungarn. I 1920 blev det efter Trianon-traktaten en del af Kongeriget Rumænien.

Kilder og henvisninger

Byer i distriktet Satu Mare
Italiens volleyballlandshold (damer)

Italiens volleyballlandshold er Italiens landshold i volleyball. I løbet af 2000'erne har holdet været et af verdens bedste landshold. Det har vundet EM tre gange (2007, 2009 og 2021) og VM en gang (2002).

Referencer

Volleyball i Italien
Volleyballlandshold
Vestlige USA

Det vestlige USA (også kaldet American West, Far West og The West) er en Census Bureau-region, der omfatter de vestligste delstater i USA. Efterhånden som den amerikanske bosættelse i USA udvidede sig mod vest, ændrede betydningen af udtrykket Vesten sig. Før omkring 1800 blev toppen af Appalachian Mountains set som den vestlige grænse. Grænsen flyttede sig vestpå, og til sidst blev landene vest for Mississippi-floden betragtet som the West.

Delstater

Underregioner 
Vesten er opdelt i to mindre enheder eller divisioner af US Census Bureau:

Mountain 

 Montana
 Wyoming
 Colorado
 New Mexico
 Idaho
 Utah
 Arizona
 Nevada

Pacific 

 Washington
 Oregon
 Californien
 Alaska
 Hawaii

Referencer

Eksterne henvisninger 
 Vestlige USA i Geographic Levels på United States Census Bureau's officielle hjemmeside

USA's regioner
72 Seasons

72 Seasons er det ellevte studiealbum af det amerikanske heavy metal -band Metallica. Det blev udgivet den 14. april 2023 af deres eget label Blackened Recordings.

72 Seasons er produceret af Greg Fidelman, som producerede bandets tidligere studiealbum, Hardwired... to Self-Destruct (2016), og det er bandets andet studiealbum, der udgives gennem Blackened Recordings.

Titel 
Den 28. november 2022 kommenterede Hetfield på albummets titel:

Udgivelse og promotion 
Den 28. november 2022 annoncerede Metallica albummets titel, udgivelsesdato, trackliste og en turné i Nordamerika og Europa, med Pantera, Five Finger Death Punch, Ice Nine Kills, Greta Van Fleet, Architects, Volbeat og Mammoth WVH, med titlen M72 World Tour.

Bandet udgav efterfølgende albummets første single, " Lux Æterna ", sammen med en musikvideo. 

Den 19. januar 2023 udgav Metallica en ny musikvideo til den anden single, "Screaming Suicide".  Den 1. marts 2023 blev albummet's tredje single udgivet, "If Darkness Had a Son", og det er den første sang hvor Kirk Hammett har været medskriver på, siden "Lulu" albummet fra 2011.

Sporliste

Medvirkende 
Metallica

 James Hetfield – vokal, rytmeguitar, produktion
 Lars Ulrich – trommer, produktion
 Kirk Hammett – leadguitar
 Robert Trujillo – bas

Metallica-album
Rusal

United Company RUSAL er et russisk mineselskab og metalvirksomhed. De er specialiseret i bauxit, aluminiumoxid og aluminium og er verdens næststørste aluminiumsproducent med 9 % af verdens produktion. 

United Company blev etableret i 2007 ved en fusion mellem RUSAL (Russkiy alyuminiy, lit. Russisk aluminium), SUAL og aluminiumsaktiverne i Glencore. De har aktiver i 13 lande og over 61.000 ansatte.

Referencer 

Mineselskaber fra Rusland
Metalvirksomheder fra Rusland
Norilsk Nickel

Norilsk Nickel eller Nornickel er et russisk mineselskab og metalvirksomhed. De har væsentlige aktiver indenfor nikkel, palladium og kobber. Deres væsentligste aktiver er i Norilsk–Talnakh nær Jenisej-floden i det nordlige Sibirien, deres hovedkvarter er i Moskva.

Norilsk Nickel er verdens største producent af nikkel og den 11. største producent af kobber.

I 2021 var de største aktionærer Vladimir Potanin's Olderfrey Holdings Ltd (34,59 %) og Oleg Deripaska's Rusal (27,82 %).

Referencer 

Mineselskaber fra Rusland
Metalvirksomheder fra Rusland
Mads Davidsen

Mads Davidsen kan henvise til:
 Mads Davidsen (biskop) – biskop i Fyens Stifts fra april 2023
 Mads Davidsen (direktør) – dansk fodboldtræner og teknisk direktør
Omloop Het Nieuwsblad for kvinder 2023

Omloop Het Nieuwsblad for kvinder 2023 var den 18. udgave af det belgiske cykelløb Omloop Het Nieuwsblad for kvinder. Det 132,2 km lange linjeløb blev kørt den 25. februar 2023 med start i Gent og mål i Ninove i Østflandern. Løbet var for første gang en del af UCI Women's World Tour. Det blev vundet af belgiske Lotte Kopecky fra .

Resultat

Hold og ryttere

Danske ryttere 

* DNF = gennemførte ikke

Se også 
 Omloop Het Nieuwsblad 2023

Referencer

Eksterne henvisninger 
 
 

2023
UCI Women's World Tour 2023
Mads Davidsen (biskop)

Mads Davidsen (født 28. juli 1975) er en dansk teolog som 1. april 2023 efterfulgte Tine Lindhardt som biskop over Fyens Stift.

Davidsen blev teologisk kandidat fra Københavns Universitet i 2003. Han var først præst i Husumvold Pastorat i Københavns Stift. Fra 2007 til 2018 fungerede han som præst tre forskellige steder i Fyens Stift: først i Fredens Kirke i Odense, så i Egense og Øster Skerninge sogne på Sydfyn og endelig som sognepræst i Munkebo Sogn. Derefter var han studielektor på Pastoralseminariet.

Biskop over Fynes Stift 
Den tidligere biskop over Fyens Stift, Tine Lindhardt, meddelte i juni 2022 sin afgang med udgangen af januar 2023. Der var fire kandidater ved valget til efterfølger, og ved første valgrunde 25. januar 2023 kom Mads Davidsen på førstepladsen med 538 stemmer eller 43,60 procent af stemmerne, mens Dorthe Tofte-Hansen blev nummer to med 407 stemmer svarende til 33 procent. De to gik videre til anden runde 1. marts som Mads Davidsen vandt med 698 stemmer mod 492 stemmer til Dorthe Tofte-Hansen. 83,4 procent af de 1.438 stemmeberettigede ved bispevalget deltog i valget.

Davidsen tiltrådte som biskop 1. april 2023 og blev bispeviet 2. april i Odense Domkirke.

Privat 
Davidsen er gift og bor med sin kone og to børn i Odense.

Referencer 

Teologer fra Danmark
Biskopper over Fyens Stift
Serbiens volleyballlandshold (damer)

Serbiens volleyballlandshold er Serbiens landshold i volleyball. I løbet af 2000'erne har holdet været et af verdens bedste landshold. Det har vundet EM tre gange (2011, 2017 og 2019) og VM to gange (2018 og 2022).

Referencer

Volleyball i Serbien
Volleyballlandshold
Mechel

PJSC Mechel er en russisk mine- og metalvirksomhed, der producerer kul, jernmalm, stål og diverse stålprodukter. De har hovedkvarter i Moskva.
Southern Kuzbass Coal Company opkøbte Chelyabinsk Steel Plant i 2002, hvorefter de blev fusioneret med Mechel. 
Igor Zyuzin er den største aktionær i virksomheden med 67,42 % af af aktierne, han er desuden bestyrelsesformand siden 2004.

Referencer 

Mineselskaber fra Rusland
Metalvirksomheder fra Rusland
Magnitogorsk Iron and Steel Works

PJSC Magnitogorsk Iron and Steel Works (MMK) er en russisk producent af jern og stål med hovedkvarter i Magnitogorsk, Rusland..

De ejer ishockeyklubben HK Metallurg Magnitogorsk.

Referencer 

Metalvirksomheder fra Rusland
Severstal

Severstal er en russisk mine- og metalvirksomhed med hovedkvarter i Tjerepovets. Det er Ruslands største stålproducent, som er majoritetsejet af Alexey Mordashov.

Severstal har faciliteter i Rusland, Ukraine, Kasakhstan, Frankrig, Italien samt flere afrikanske lande.

De ejer ishockeyklubben Severstal Cherepovets og flyselskabet Severstal Air Company.

Referencer 

Mineselskaber fra Rusland
Metalvirksomheder fra Rusland
Bedford Vehicles

Bedford Vehicles (oversat fra engelsk; Bedford køretøjer), normalt forkortet til kun Bedford, var et køretøjsmærke fremstillet af Vauxhall Motors, dengang et datterselskab af det multinationale selskab General Motors. Bedford Vehicles blev etableret i april 1931 til at bygge erhvervskøretøjer. Virksomheden var et førende internationalt lastbilmærke med et betydeligt eksportsalg af lette, mellemstore og tunge lastbiler over hele verden.

Bedfords kerneforretning for tunge lastbiler blev frasolgt af General Motors (GM) som AWD Trucks i 1987, mens Bedford-mærket fortsatte med at blive anvendt på lette erhvervskøretøjer og personbiler baseret på Vauxhall/Opel, Isuzu og Suzuki-design. Mærket blev pensioneret i 1991.

Varevognsfabrikken i Bedford, nu kaldet GM Manufacturing Luton, ejes og drives nu af Stellantis.

Galleri

Referencer

Eksterne henvisninger

 Bedford Portugal blog
 Dormobile Owners Club
 Bedford CF
 Bedford Midivan Owners Club (archived, 12 Oct 2006)

Tidligere køretøjsproducenter
Bilmærker
Vauxhall Motors
Etableret i 1931
Ophørt i 1986
Novolipetsk Steel

Novolipetsk Steel (NLMK) er en russisk stålproducent med hovedkvarter i Lipetsk. De producerer flere forskellige stålprodukter.

I 1931 begyndte Novolipetsk Iron and Steel byggeriet af et værk ved jernmalmsminen ved Lipetsk. I 1993 begyndte en privatiseringproces af virksomheden og siden 1998 har Vladimir Lisin været betyrelsesformand.

Referencer 

Metalvirksomheder fra Rusland
Polyus

PJSC Polyus er et russisk guldmineselskab. Det er den største guldproducent i Rusland og globalt set blandt de 10 største. I 2019 havde de en produktion på 2,84 mio. ounces guld. Virksomheden har hovedkvarter i Moskva.
Polyus’ primære aktiver er i det østlige Sibirien og russisk fjernøsten i regionerne Krasnojarsk kraj, Irkutsk oblast, Magadan oblast og Republikken Sakha.

Koncernen kontrolleres af Said Kerimov, der er søn af Suleyman Kerimov.

Referencer 

Mineselskaber fra Rusland
Metalvirksomheder fra Rusland
Ramlösa (Helsingborg)

Ramlösa (dansk: Ramløse) er en bydel i den sydlige del af den svenske by Helsingborg. Per 31. december 2020 havde Ramlösa 4.268 indbyggere. Ramlösa er kendt for mineralvandsmærket med samme navn som oprindeligt kommer fra brønden  i Ramlösa.

Etymologi 
Navnet Ramlösa stammer fra jernalderen, ram: fugtig eng, + -løse, samme som i Ramløse på Sjælland.

Bydelen ligger i Raus (gammeldansk stednavn, Ra (navn på å) + -os, åmunding ) sogn, og i den lokale folketradition har alle stednavne i sognet deres udspring i Angantyrs kamp mod Stærkodder (som Saxo f.eks. skriver om i Danmarks Krønike), hvor Ramløse fik sit navn, da Angantyr huggede Stærkodders ene arm af, og kvad:

"Ligg der, du ramløse mand, 

du mig ej skade nu gøre kan."

Nordiske olympiske lege 
De første nordiske Olympiske Lege i Ramlösa  med mange lokale deltagere fra Sjælland, København og Danmark blev afholdt i 1834 og 1836 i Ramløse hvor op mod 25.000 tilskuere er angivet.

Fodbold 
Ramløse Bois (Bold- og idrætselskab) kæmpede i 1980'erne med det mangfoldige allsvenske mesterhold Di Røe om fodboldovermagten i byen, men efter mislykkede sammenlægninger med bl.a. Boldklubben Drot fra samme sogn Raos som har en endnu rigere historie fra den næsthøjeste liga, hvor Drott  kæmpede med Malmø FF og Halmsted BK om en plads i den bedste række, er man nu i den nederste liga.

Referencer 

Helsingborg
Bydele og forstæder i Sverige
Chicagoskolen (sociologi)

Chicagoskolen er en bestemt teoritradition inden for sociologien. Teoriskolen er grundlaget for den sociologiske forskning i urbanisering, livsvilkår og sociale afvigelser, der blev udført i den første halvdel af 1900-tallet på University of Chicago ved verdens første selvstændige sociologiske institut. Siden har skolen har afgørende betydning for meget senere socialvidenskabelig forskning ved både at tilbyde teori og metodik til at undersøge bylivet og sociale grupper, der afviger fra vestlige samfunds normer.

Forskningen på instituttet tog udgangspunkt i universitetets lokalområde, og man undersøgte med udgangspunkt i både kvalitative og kvantitative metoder forskellige aspekter af bylivet og udsatte positioner. George Herbert Mead udviklede eksempelvis en pragmatisk teori om menneskers selv og grundlæggende relationer til andre. Meget af forskningen italesatte sociale forskelle i komplekse bymiljøer, der både samler forskellige mennesker, men samtidig strukturerer det sociale liv. Med den baggrund tematiserer Chicagoskolen sociologiske emner såsom immigration, race, social status, organisationsstrukturer, fattigdom og kriminalitet.

Meget af teorien udspringer af John Deweys, der også var ansat på universitetet i samme periode, filosofiske pragmatisme. Meads teori blev formuleret som symbolsk interaktionisme, og store dele af den nutidige sociologi trækker på denne tradition herunder Erving Goffmans socialdramatiske interaktionsteori.

Referencer 

Sociologiske teoriskoler
Bysociologi
Afvigelsessociologi
Polymetal International

Polymetal International plc er et britisk-russisk multinationalt ædelmetalmineselskab, der er registreret på Jersey, og som har centrale aktiver i Sankt Petersborg. Den er børsnoteret på London Stock Exchange og Moscow Exchange. Ædelmetallerne der produceres omfatter guld, sølv og kobber.

Polymetal Group blev etableret i 1998 i Saint Petersburg af Alexander Nesis fra ICT Group, der sidenhen har opbygget en portefølje af ædelmetalminer i Rusland, Kasakhstan og Armenien.

Referencer 

Mineselskaber fra Storbritannien
Mineselskaber fra Rusland
Metalvirksomheder fra Rusland
Anders Nordberg

Anders Erik Nordberg (født 19. august 1910 i Nederluleå kirkesogn i Norrbotten, død 11. september 1993) var en svensk offentlig undersøger og byplanlægger.

Nordberg, der tidligere var kammersekretær, blev borgmestersekretær i Stockholms kommun 1945, byrådssekretær i 1946, økonomidirektør ved Stockholms kommuns trafikafdeling i 1950 og ordfører i Kommunala finansrådet i 1954. Han var medlem af Nedre Norrmalmskomitéens arbejdsudvalg i kommunen fra 1951 og formand for udvalget fra 1955.. Nordberg var stærk tilhænger af Norrmalms totalfornyelse

Se også 
 Norrmalms totalfornyelse
 Stockholms cityplan fra 1962
 Stockholms cityplan fra 1967

Litteratur 
 Gullberg, Anders (2001). City – drömmen om ett nytt hjärta. Moderniseringen av det centrala Stockholm 1951–1979 (to voluminer). Monografier udgivet af Stockholms kommun. Stockholm: Stockholmia förlag. side 10, 265 (volume 1). Libris 8369513. 
 Larsson, Yngve (1977). Mitt liv i Stadshuset – Andra delen: I tjänst hos denna stolta stad (1920–1954) . Stockholm: Stockholms kommunalförvaltning. side 601, 638f. Libris 7751622.  (Digital version, side 343–673)
 Nordberg, Anders (1991). En dröm om Stockholms city. Plan (Gävle : Föreningen för Samhällsplanering, 1947-) 1991 (45:3),: side 139-142. .  . Libris 3306058

Eksterne henvisninger 
 Om Anders Nordbergs rolle i Norrmalms totalfornyelse – diva-portal.org, side 9

Kilder 

Byplanlæggere fra Sverige
Alrosa

Alrosa PJSC er et russisk diamantmineselskab, der er specialiseret i at finde, udvinde, producere og sælge diamanter. Målt på volumen er det verdens største indenfor diamanter. Minedriften foregår i Jakutien, Arkhangelsk oblast og i Afrika.
Virksomhedens hovedkvarter er i Mirney, Republikken Sakha og i Moskva.

Historien begyndte i 1954, hvor den første diamantåre blev fundet, Zarnitsa-minen. I 1955 blev Mir-minen opdaget. I alt 15 væsentlige diamantforekomster blev opdaget i 1955. Det nuværende Alrosa blev etableret ved en privatiseringsproces i 1992, det ledes af Anton Siluanov.

Referencer 

Mineselskaber fra Rusland
PhosAgro

JSC PhosAgro er en russisk producent af kunstgødning og fosfater. De har hovedkvarter i Moskva og virksomheder inkluderer datterselskabet Apatit, der udvinder apatit. Det er Europas største producent af fosfatbaseret kunstgødning.

Virksomheden var oprindeligt ejet af Mikhail Khodorkovsky gennem hans virksomhed Menatep. 

Den største aktionær i PhosAgro er Vladimir Litvinenko, der ejer 19,35 %.

Referencer 

Mineselskaber fra Rusland
Brasiliens volleyballlandshold (damer)

Brasiliens volleyballlandshold er Brasiliens landshold i volleyball. Holdet er et af verdens bedste landshold. Det har vundet sommer-OL to gange (2008 og 2012).

Referencer

Volleyball i Brasilien
Volleyballlandshold
Acron

PJSC Acron er en russisk producent af kunstgødning. De har hovedkvarter i Velikij Novgorod.
De første produktionsfaciliteter til fremstilling af kunstgødning blev etableret i 1961 og 1965. Det nuværende selskab blev etableret i 2002.

Referencer 

Mineselskaber fra Rusland